Helgi Már Magnússon hefur spilað í tveimur stærstu tapleikjum KR og var spilandi þjálfari liðsins í öðru þeirra . Vísir / Daníel 43 stiga tap KR-inga á móti Stjörnunni í Domino´s deild karla í síðustu viku var stærsta tap KR í efstu deild karla frá upphafi . Þeir „ bættu “ gamla metið um tvö stig . Ingi Þór Steinþórsson átti einu sinni metið yfir þann þjálfara sem hafði unnið KR með mestum mun í efstu deild en nú á hann metið yfir stærsta tap þjálfara KR í efstu deild . KR-ingar bættu rúmlega sjö ára gamalt met þegar þeir töpuðu með 43 stigum í Garðabæ en gamla metið var 41 stigs tap á heimavelli 25. október 2012 . KR tapaði þá 63 - 104 á móti Snæfelli sem var þá undir stjórn Inga Þórs Steinþórssonar , núverandi þjálfara KR-liðsins . Þrír leikmenn KR-liðsins í Stjörnuleiknum á dögunum voru einnig með í leiknum á móti Snæfelli . Þeir hafa allir tekið þátt í tveimur stærstu tapleikjum KR í efstu deild karla í körfubolta . Þetta eru þeir Brynjar Þór Björnsson , Helgi Már Magnússon og Kristófer Acox . Ágúst Angantýsson hjálpaði Stjörnunni að vinna þennan stórsigur á KR en hann lék með KR-liðinu í skellinum á móti Snæfelli fyrir sjö árum . Þriðja stærsta tapið , sem átti metið í 25 ár , var 40 stiga tap KR-inga í Keflavík í ársbyrjun 1987 . Guðjón Skúlason lék þá hundraðasta leik sinn fyrir Keflavík og var stigahæstur á vellinum með 24 stig . Stærstu töp KR í efstu deild karla í körfubolta 43 stiga tap 2019 á móti Stjörnunni ( 67 - 110 ) 41 stigs tap 2012 á móti Snæfelli ( 63 - 104 ) 40 stiga tap 1987 á móti Keflavík ( 52 - 92 ) 38 stiga tap 1962 á móti ÍR ( 42 - 80 ) 37 stiga tap 1999 á móti Njarðvík ( 65 - 102 ) 36 stiga tap 1958 á móti ÍKF ( 24 - 60 ) 34 stiga tap 1992 á móti Val ( 79 - 113 ) 31 stigs tap 1988 á móti Keflavík ( 50 - 81 ) 1998 á móti Njarðvík ( 74 - 105 ) 30 stiga tap 1989 á móti Njarðvík ( 66 - 96 ) Athugið .